CELEX: 62018TN0504
Language: et
Date: 2018-08-24 00:00:00
Title: Kohtuasi T-504/18: 24. augustil 2018 esitatud hagi – XG versus komisjon

15.10.2018   
            
            
               ET
            
            
               Euroopa Liidu Teataja
            
            
               C 373/17
            
         
      24. augustil 2018 esitatud hagi – XG versus komisjon
      (Kohtuasi T-504/18)
      (2018/C 373/19)
      Kohtumenetluse keel: prantsuse
      
         Pooled
      
      
         Hageja: XG (esindajad: advokaadid S. Kaisergruber ja A. Burghelle-Vernet)
      
         Kostja: Euroopa Komisjon
      
         Nõuded
      
      Hageja palub Üldkohtul:
      
                  —
               
               
                  tunnistada hagi vastuvõetavaks ja põhjendatuks;
               
            seetõttu:
      
                  —
               
               
                  tühistada Euroopa Komisjoni 3. juuli 2018. aasta otsus, mis on [konfidentsiaalne] (1) ja millega jätkuvalt keeldutakse võimaldamast hagejal pääseda komisjoni veebisaitidele;
               
            
                  —
               
               
                  jätta kohtukulud komisjoni kanda.
               
            
         Väited ja peamised argumendid
      
      Hagi põhjenduseks esitab hageja neli väidet.
      
                  1.
               
               
                  Esimene väide, et vaidlustatud akti vastuvõtja ei olnud pädev sellist akti vastu võtma.
               
            
                  2.
               
               
                  Teine väide, et on rikutud komisjoni 13. märtsi 2015. aasta otsuse (EL, Euratom) 2015/443 komisjoni julgeoleku kohta (ELT 2015, L 72, lk 41) (edaspidi „otsus 2015/443“) artiklit 3 ja et vaidlustatud aktil puudub õiguslik alus.
               
            
                  3.
               
               
                  Kolmas väide, et on rikutud hageja põhiõigusi, rikkudes nimelt ELTL artiklit 67, ELL artiklit 6, otsuse 2015/443 artiklit 3 ning põhiõiguste harta artikleid 6, 7, 8, 15, 27, 31, 41, 42, 47, 48 ja 49. See väide jaguneb kolmeks osaks:
                  
                              —
                           
                           
                              esimese osa kohaselt on rikutud õigust vabadusele, eraelule, isikuandmete kaitsele ja õigust oma kutsealal vabalt töötada;
                           
                        
                              —
                           
                           
                              teise osa kohaselt on rikutud õigust heale haldusele, läbipaistvusele, õigust dokumentidega tutvuda ja õigust tõhusale õiguskaitsevahendile, samuti on rikutud süütuse presumptsiooni ja kaitseõigusi;
                           
                        
                              —
                           
                           
                              kolmanda osa kohaselt on rikutud proportsionaalsuse põhimõtet ja põhiõiguste harta artiklit 49.
                           
                        
            
                  4.
               
               
                  Teise võimalusena on esitatud neljas väide, et on rikutud ELTL artiklit 296, põhiõiguste harta artikli 41 lõiget 2 ning ühepoolsete aktide vormilise ja sisulise põhistamise põhimõtteid. Väide jaguneb kaheks osaks:
                  
                              —
                           
                           
                              esimese osa kohaselt on vaidlustatud akt jäetud vormiliselt põhjendamata;
                           
                        
                              —
                           
                           
                              teise osa kohaselt on vaidlustatud akt jäetud sisuliselt põhjendamata.
                           
                        
            
         (1)  Konfidentsiaalsed andmed kustutatud.